Alain Ransay

Alain Ransay (født 11. november 1961 i La Trinité på Martinique) er en fransk katolsk prelat og biskop av Cayenne i Fransk Guyana.

Liv og virke

Bakgrunn
Alain Ransay ble uteksaminert i matematikk fra Paul Sabatier-universitetet i Toulouse i 1984. Deretter var han matematikklærer ved Lycée de Trinité og ved Collège Vert-Pré på Martinique. Fra 1986 til 1988 studerte han filosofi og katolsk teologi ved presteseminaret i Avignon og fra 1988 til 1992 ved Det katolske universitet i Lyon, hvor han oppnådde lisensiatsgrad i katolsk teologi.

Prest
Den 27. desember 1992 ble Alain Ransay presteviet av erkebiskopen av Saint-Pierre et Fort-de-France, Maurice Marie-Sainte.

Ransay var først som kapellan i Lamentin før han ble sogneadministrator i Les Trois-Îlets i 1993. Han var da sogneprest i De-Briant (1995–1997), Sainte-Marie (1997–1998) og Lamentin (1998–2000). I 2000 ble Alain Ransay moderator for menighetsgrupperingen i Le Robert og sykehusprest, samt bispedømmekansler og bispedømmekasserer i erkebispedømmet Saint-Pierre et Fort-de-France. 

Fra 2008 til 2014 var han sogneprest i menigheten St. Christophe og fra 2014 til 2016 i menighetene Sainte-Marie og Saint-Anne. Fra 2014 underviste Ransay i moralteologi ved Institut diocésain d'études religieuses Gaston Jean-Michel. I 2016 ble han også sogneprest for sognet Notre Dame de Bellevue, i 2017 biskoppelig delegat for pastoral omsorg i utdanning, i 2018 visepresident for Institut catholique européen des Amériques og i 2020 sekretær for Presterådet.

Biskop av Cayenne
Den 10. desember 2021 utnevnte pave Frans ham til biskop av Cayenne. Den permanente observatør for Den hellige stol til FN i Genève, erkebiskop Fortunatus Nwachukwu, bispeviet ham den 6. februar 2022 på Palais Regional Omnisport Georges Theolade i Matoury; medkonsekratorer var erkebiskopen av Saint-Pierre et Fort-de-France, David Macaire O.P., og biskop-emeritus av Évry-Corbeil-Essonnes, Michel Marie Jacques Dubost C.I.M.

Utnevnelsen hans fant sted i en periode med prøvelser for kirken i Cayenne, særlig ved at forrige biskopen av Cayenne, Emmanuel Lafont, trakk seg, offisielt på grunn av alder, samtidig på grunn av hans embedsførsel som ble underkastet inngående grtanskning fra Vatikanet. I april 2021 hadde Vatikanet gitt erkebiskop David Macaire av Fort-de-France på Martinique i oppdrag å gjennomføre en undersøkelse av den fratrådte biskop i samsvar med Motu propriet Vos estis lux mundi.<ref>Laurent Marot og Yves Robin: -enquete-du- vatican-en-cours-en-lien-avec-le-mandat-de-monseigneur-lafont-977080.html  Deux enquêtes judiciaires et une enquête du Vatican en cours en lien avec le mandat de Mgr Lafont, Guyane La Première', 6. april 2021, lest 16. juni 2021.</ref> Ifølge «Marianne» skulle undersøkelsen se på påstander om «grov menneskehandel», «hjelp til ulovlig opphold» og «grovt tillitsbrudd» Den 18. desember 2022 ble resultatene av den kanoniske undersøkelsen publisert: Emmanuel Lafont ble forbudt all pastoral virksomhet, forbudt å bære biskoppelige insignier og ble satt i husarrest..

Skrifter
 S’épanouir malgré les blessures: La vie humaine en dix étapes. Saint-Paul Editions Religieuses, Paris 2018, ISBN 978-2-35117-082-3.

 Episkopalgenealogi 
Hans episkopalgenealogi er:
 Kardinal Scipione Rebiba (1504–1577) 
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Alessandro Mattei (1744–1820) *1743
 Kardinal Pietro Francesco Galleffi (1770–1837) *1819
 Kardinal Giacomo Filippo Fransoni (1775–1846) *1822
 Kardinal Antonio Saverio De Luca (1805–1883 ) *1845
 Erkebiskop Gregor (Leonhard Andreas) von Scherr, O.S.B. (1804–1877) *1856
 Erkebiskop Friedrich Josef von Schreiber (1819–1890) *1875
 Erkebiskop Franz Joseph von Stein (1832–1909) *1879
 Erkebiskop Joseph von Schork (1829–1905) *1891
 Biskop Ferdinand von Schlör (1837–1924) *1898
 Erkebiskop Johann Jakob von Hauck (1861–1943) *1912
 Biskop Ludwig Sebastian (1862–1943) *1917
 Kardinal Joseph Wendel (1901–1960 ) *1941
 Erkebiskop Josef Schneider (1906–1998) *1955
 Biskop Josef Stangl (1907–1979) *1957
 Pave Benedikt XVI (1927–2022) *1977
 Erkebiskop Fortunatus Nwachukwu (1960– ) *2013
 Biskop Alain Ransay'' (1961– ) *2022

Referanser 

Personer fra Martinique
franske katolske biskoper
Linjen Rebiba